## Rješenje kojim se trgovačkom društvu Sladorana d.d., Županja, odobrava objavljivanje podataka iz skraćenog prospekta prilikom uvrštenja dionica trgovačkog društva Sladorana d.d., Županja, u kotaciju j

### NN 31/2008 (14.3.2008.), Rješenje kojim se trgovačkom društvu Sladorana d.d., Županja, odobrava objavljivanje podataka iz skraćenog prospekta prilikom uvrštenja dionica trgovačkog društva Sladorana d.d., Županja, u kotaciju j

# HRVATSKA AGENCIJA ZA NADZOR FINANCIJSKIH USLUGA

**1014**

Na temelju odredbi članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05), te članka 96. stavak 4. Zakona o tržištu vrijednosnih papira
(»Narodne novine« broj 84/02 i 138/06), Uprava Hrvatske agencije za nadzor
financijskih usluga, na zahtjev trgovačkog društva Sladorana d.d., Županja,
Naselje šećerane 63, zastupanog po trgovačkom društvu Privredna banka Zagreb
d.d., Zagreb, Račkoga 6, u predmetu odobrenja objavljivanja podataka iz
skraćenog prospekta prilikom uvrštenja dionica trgovačkog društva Sladorana
d.d., Županja, Naselje šećerane 63, u kotaciju javnih dioničkih društava, na
sjednici održanoj 4. ožujka 2008. godine donijela je

## RJEŠENJE

1. Trgovačkom društvu Sladorana d.d., Županja, Naselje šećerane 63, odobrava se
objavljivanje podataka iz skraćenog prospekta prilikom uvrštenja dionica
trgovačkog društva Sladorana d.d., Županja, Naselje šećerane 63, u kotaciju
javnih dioničkih društava.
2. Izreka ovog rješenja objavit će se u »Narodnim novinama«.

```
Obrazloženje
```

Trgovačko društvo Sladorana d.d., Županja, Naselje šećerane 63 (dalje u tekstu:
Društvo), zastupano po trgovačkom društvu Privred­na banka Zagreb d.d., Zagreb,
Račkoga 6, podnijelo je 28. prosinca 2007. godine, Hrvatskoj agenciji za nadzor
financijskih usluga (dalje u tekstu: Agencija), Zahtjev za odobrenje
objavljivanja podataka iz skraćenog prospekta prilikom uvrštenja dionica Društva
u kotaciju javnih dioničkih društava, a 15. veljače 2008. godine posljednju
dopunu zahtjeva.
Predmetni zahtjev temelji se na obvezi Društva da, sukladno odredbi članka 114.
stavak 3. Zakona o tržištu vrijednosnih papira (dalje u tekstu: Zakon), prilikom
uvrštenja dionica u kotaciju javnih dioničkih društava objavi skraćeni prospekt,
što prethodno mora odobriti Agencija, kako je to propisano odredbom članka 96.
stavak 4. Zakona.
U provedenom postupku, Agencija je uvidom u podatke sudskog registra nadležnog
trgovačkog suda i u podatke Središnje depozitarne agencije d.d., Zagreb,
utvrdila da se Društvo od 1. listopada 2007. godine smatra javnim dioničkim
društvom, u smislu odredbe članka 114. stavka 1. točke 2. Zakona i članka 14.
Pravilnika o sadržaju i obliku financijskih i poslovnih izvješća javnih
dioničkih društava (»Narodne novine« broj 118/03).
Isto tako, Agencija je utvrdila da dostavljeni skraćeni prospekt, sukladno
odredbi članka 96. stavak 2. Zakona, sadrži sve podatke propisane odredbom
članka 26. stavak 2. Zakona, te da su uz predmetni zahtjev dostavljeni svi
prilozi propisani odredbom članka 6. Pravilnika o sadržaju zahtjeva i prilozima
za odobrenje prospekta i skraćenom prospektu (»Narodne novine« broj 118/03).
Slijedom izloženog, a temeljem odredbe članka 96. stavak 4. Zakona, Agencija je
riješila kao u točki 1. izreke ovoga rješenja.
Podnositelj zahtjeva uplatio je naknadu i administrativnu pristojbu sukladno
odredbi članka 4. stavak 4. točka 4. Pravilnika o vrsti i visini naknada i
administrativnih pristojbi Hrvatske agencije za nadzor financijskih usluga
(»Narodne novine« broj 45/06 i 11/07).
Sukladno odredbi članka 8. stavak 4. Zakona o Hrvatskoj agenciji za nadzor
financijskih usluga, izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-451-04/07-12/25
Urbroj: 326-111/08-4
Zagreb, 4. ožujka 2008.

Član Uprave
**Ivan Vrljić**, v. r.

Rješenje, NN 31/2008-1014
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)